**A picture containing text, font, screenshot, logo

Description automatically generated**

**לפי ועדת החקירה של האו"ם זכויותיהם של חברי הקהילה האזרחית מופרות על ידי כל הישויות בישראל ובשטח הפלסטיני הכבוש, וכי ההגבלות שמטילה ממשלת ישראל על הפלסטינים קשורות קשר הדוק לכיבוש**

**ז'נבה (8 ביוני 2023)** – זכויותיהם של אנשי החברה האזרחית בישראל ובשטח הפלסטיני הכבוש מופרות על ידי הרשויות בכל האזורים, באמצעות הטרדה, איומים, מעצרים, חקירות, מעצרים שרירותיים, עינויים ויחס בלתי אנושי ומשפיל, כך עולה [מדו"ח](https://www.ohchr.org/sites/default/files/documents/hrbodies/hrcouncil/sessions-regular/session53/a-hrc-53-22-hebrew-unofficial-translation.pdf) למועצת זכויות האדם של האו"ם שפורסם היום על ידי [ועדת החקירה](https://www.ohchr.org/en/hr-bodies/hrc/co-israel/index) הבינלאומית העצמאית של האו"ם על השטח הפלסטיני הכבוש כולל מזרח ירושלים וישראל.

הדו"ח בחן התקפות, הגבלות והטרדות נגד גורמי החברה האזרחית בישראל ובשטח הפלסטיני הכבוש כולל מזרח ירושלים. לפי ממצאי הדו"ח רוב ההפרות מבוצעות על ידי הרשויות הישראליות כחלק ממטרתה של ממשלת ישראל להבטיח ולהעמיק את הכיבוש כמצב קבע על חשבון זכויותיו של העם הפלסטיני.

לפי הדו"ח ממשלת ישראל פעלה להגביל את המרחב האזרחי באמצעות אסטרטגיה של דה-לגיטימציה והשתקה. אסטרטגיה זו כוללת הפללת ארגוני חברה אזרחית פלסטיניים ואנשי הצוות על ידי הכרזתם כ”טרוריסטים”, הפעלת לחץ ואיום על מוסדות שנותנים במה לשיח בחברה האזרחית, הפעלת שדלנות מול תורמים ויישום צעדים שנועדו לקצץ במקורות המימון לחברה האזרחית.

אסטרטגיה זו מיושמת בישראל ובשטחים הפלסטיניים הכבושים נגד ארגונים ופעילי חברה אזרחית ישראלים ופלסטינים, וברחבי העולם נגד פעילים בינלאומיים למען זכויות הפלסטינים.

הדו"ח קבע כי הכרזת הרשויות הישראליות על שישה ארגונים פלסטיניים לא ממשלתיים כארגוני "טרור" ועל ארגון פלסטיני לא ממשלתי שביעי כבלתי חוקי אינה מוצדקת ומהווה הפרה של זכויות אדם בסיסיות, לרבות הזכויות לחופש ההתאגדות, הביטוי, הדעה, התקהלות בדרכי שלום, הפרטיות והזכות למשפט הוגן.

הדו"ח גם מצא כי הרשויות הפלסטיניות בגדה המערבית הכבושה וברצועת עזה תקפו מגיני זכויות אדם פלסטינים ופעילי חברה אזרחית במטרה להשתיק דעות מנוגדות. מעצרם ומאסרם של פעילים פלסטינים הן בידי הרשויות הישראליות והן הפלסטיניות צוין כמציאות קשה במיוחד עבור פעילים פלסטינים רבים.

"היום פרסמנו דו"ח המתמקד בהשתקת החברה האזרחית בשטח הפלסטיני הכבוש ובישראל, והגענו למסקנה שכל הישויות הנושאות בחובה משפטית מגבלות את הזכויות לחופש הביטוי והחופש להתקהלות בדרכי שלום", אמרה נוואנתם פילאי, יו"ר הוועדה. "אנחנו מודאגים במיוחד ממצבם של מגיני זכויות האדם הפלסטינים, המתמודדים באופן שגרתי עם סדרה של צעדי ענישה כחלק ממדיניות משטר הכיבוש. לצעדים אלה יש השלכות מרחיקות לכת על ילדים ועלולים להוביל לפיצול משפחות ולהגברת הטראומה והפחד הנפשי".

לצורך כתיבת הדו"ח הוועדה ערכה יותר מ-127 ראיונות עם קורבנות, עדים, מומחים ואחרים; שכללו שימועים פומביים וסגורים בז'נבה שהתקיימו בנובמבר 2022 ובמרץ 2023. כמו כן התקבלו 21 הגשות לקול הקורא שפרסמה הוועדה ב-2 בנובמבר 2022.

הוועדה הקדישה חלק ניכר מהדו"ח לבחינת מדיניות ונהלים מגבילים, ולבדוק את השפעתן על קבוצות שונות של החברה האזרחית, לרבות עיתונאיות, מגינות זכויות אדם, אמנים ופעילי תרבות ומרכזי תרבות פלסטיניים המקדמים גיוון והכלה של הקהילה הלהט"בית.

הדו"ח מצא כי עיתונאים פלסטינים מהווים מטרה ספציפית להתקפות וחשופים באופן עקבי לסדרה של הטרדות וצעדי ענישה מתוך כוונה להרתיע אותם מלהמשיך בעבודתם. עיתונאים ישראלים גם כן נמצאים תחת מעקב והטרדות הרשויות באופן הולך וגובר, ומחילים על עצמם צנזורה עצמית מחשש להטרדות ולאובדן תעסוקה.

נשים מגינות זכויות אדם עומדות בפני סיכונים משמעותיים ומסומנות כמטרה בשל תפקידן ונראותן במאבקים לשינוי חברתי ופוליטי. הן מותקפות באופן ספציפי על ידי גורמים במדינה הפלסטינית וארגונים אנטי-מגדריים משום שהן נתפסות כמתנגדות לנורמות דתיות ותרבותיות ולסטטוס קוו.

הדו"ח גם מצא כי הפעילות של הרשויות הישראליות והפלסטיניות לצמצם את חופש הביטוי במרחב התרבותי תוך כדי פגיעה באמנים ובפעילי תרבות מהוות הפרה של זכויות תרבותיות.

"הקצנו חשיבות גדולה להבנת ההשפעה של המרחב האזרחי המצמצם על קבוצות ספציפיות של פעילים, שחלקם חשופים יותר להתקפות וסובלים מנזק אישי משמעותי כתוצאה," אמר נציב הוועדה מילון קוטארי.

"נשים פעילות זכויות אדם ומפגינות חוות סטיגמות ובידוד בעלי אופי-מגדרי בולט בהשוואה לעמיתיהן הגברים, כולל אלימות מינית ומגדרית במהלך הפגנות ודרך מסעות הטרדה והכפשה מקוונים, שמטרתם היחידה היא להטיל בהן ספק בתוך החברה ולהרתיע אותן מפעילות במקומות ציבוריים." אמר קוטארי. "אנו גם מאוד מוטרדים מהפגיעה בזכות לחיי תרבות וחופש הביטוי בתרבות ואומנות אותה סקרנו בדו"ח, ובהקשר זה אנו מודאגים מאוד מהצהרות פוליטיקאים ישראלים שנועדו למחוק אלמנטים של התרבות והזהות הפלסטינית."

למרות שהדו"ח התמקד בעיקר בפעולות שננקטו על ידי ישויות הנושאות בחובה משפטית, הוא מצא גם כי ארגונים לא ממשלתיים מסוימים ממלאים תפקידי מפתח בהשתקת החברה האזרחית בשטח הפלסטיני הכבוש ובישראל ובהפעלת לחץ על אלה המנסים לקדם זכויות הפלסטינים ברחבי העולם. ארגונים לא ממשלתיים ימניים הפועלים במדינת ישראל ובחו"ל למעשה מיישמים ומקדמים את האסטרטגיה של ממשלת ישראל נגד החברה האזרחית. ארגונים פלסטיניים אנטי-מגדריים לזכויות האדם הפועלים בגדה המערבית הכבושה סמנו כמטרה נשים מגינות זכויות אדם פלסטיניות. הן הרשויות הישראליות והן הרשויות הפלסטיניות מאפשרות ובמקרים מסוימים מעודדות ותומכות בפעילותם של ארגונים לא ממשלתיים הפועלים נגד החברה האזרחית.

הדו"ח מצא יסוד סביר להסיק כי מספר פעולות ישראליות הננקטו נגד ארגוני חברה אזרחית עולות לכדי הפרה של משפט זכויות האדם הבינלאומי והמשפט הבינלאומי ההומניטארי ועלולות להוות פשעים לפי המשפט הבינלאומי. אלה כוללות מעצר שרירותי של חברי ארגוני חברה אזרחית והעברתם בכפייה מהשטח הפלסטיני הכבוש לישראל, תוך הפרה של אמנת ג'נבה הרביעית, שלילת מעמד תושבות במזרח ירושלים וגירושו של פעיל זכויות אדם ממזרח ירושלים.

"אין לנו ספק ששלילת מעמד התושבות במזרח ירושלים של מגן זכויות האדם, סלאח חמורי על סמך 'הפרת אמונים' לכאורה, מהווה פשע מלחמה," אמר נציב הוועדה כריס סידוטי. "דרישת אמונים מאנשים מוגנים בשטח כבוש היא הפרה מגונה של המשפט הבינלאומי ההומניטארי. שמרנו מידע על האנשים הנושאים באחריות למה שעלול לעלות לכדי פשע מלחמה של גירוש בלתי חוקי, כולל צדדים שלישיים כגון חברות תעופה ועובדיהן שסייעו בגירוש."

הדו"ח ממליץ לכל הישויות הנושאות בחובה משפטית להגן ולכבד את הזכויות להתאגדות, לחופש הביטוי והדעה ולחופש ההתקהלות בדרכי שלום, והזכויות הכלכליות, החברתיות והתרבותיות, לרבות בריאות, דיור וחינוך, וכי גורמי החברה האזרחית, לרבות מגיני זכויות אדם, עיתונאים ונשים מגינות זכויות אדם, יוכלו לנהל את פעילותם בצורה בטוחה, חופשית וללא הטרדה או פעולות תגמול.

עוד ממליץ הדו"ח כי משרד התובע של בית הדין הפלילי הבינלאומי ייתן עדיפות לחקירת המצב בשטח הפלסטיני הכבוש, לרבות זיהוי אנשים שבצעו פשעים ישירים, אנשים בעלי אחריות פיקודית ואנשים המסייעים לביצוע פשעים שנמצאים תחת סמכות בית הדין.

דו"ח מורחב יותר בצורת נייר חדר ישיבות (conference room paper) שישלים את הדו"ח בן 22 העמודים (באנגלית) של הוועדה, יופץ במהלך המושב ה-53 של המועצה ביוני.

*סוף.*

*לקריאת הדו"ח המלא לחץ* [*כאן*](https://eur02.safelinks.protection.outlook.com/?url=https%3A%2F%2Fundocs.org%2Fen%2FA%2FHRC%2F53%2F22&data=05%7C01%7Ctodd.pitman%40un.org%7C102a03d07fb84ee6f9f008db681e97c4%7C0f9e35db544f4f60bdcc5ea416e6dc70%7C0%7C0%7C638218252836965520%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=vB5832PkJu0jQRJc6%2BFltguqQUCLvgFm1M3%2FMem8xZw%3D&reserved=0)*, לקריאת הדו"ח המורחב לחץ* [*כאן*](https://www.ohchr.org/sites/default/files/documents/hrbodies/hrcouncil/sessions-regular/session53/A-HRC-53-CRP1.pdf)*, ולקריאת הדו"ח בתרגום לא רשמי לעברית לחץ* [*כאן*](https://www.ohchr.org/sites/default/files/documents/hrbodies/hrcouncil/sessions-regular/session53/a-hrc-53-22-hebrew-unofficial-translation.pdf)*.*

***רקע***[***:*** *מועצת זכויות האדם*](https://www.ohchr.org/en/hrbodies/hrc/home) *של האו"ם הסמיכה את הוועדה ב-27 במאי 2021 "לחקור את כל ההפרות לכאורה של המשפט ההומניטרי הבינלאומי וכל ההפרות לכאורה של דיני זכויות האדם הבינלאומיים בשטחים הפלסטינים הכבושים, כולל מזרח ירושלים, ובישראל, עד ולאחר ה-13 באפריל 2021". ביולי 2021, הודיע נשיא מועצת זכויות האדם על מינוים של נוואנתם פילאי (דרום אפריקה), מילון קותארי (הודו) וכריסטופר סידוטי (אוסטרליה) לכהן כשלושת חברי הוועדה וציין כי גב' פילאי תכהן כיו"ר. עוד ביקשה* [*החלטה A/HRC/RES/S-30/1*](https://eur02.safelinks.protection.outlook.com/?url=https%3A%2F%2Fundocs.org%2FHome%2FMobile%3FFinalSymbol%3DA%252FHRC%252FRES%252FS-30%252F1%26Language%3DE%26DeviceType%3DDesktop%26LangRequested%3DFalse&data=05%7C01%7Ctodd.pitman%40un.org%7C102a03d07fb84ee6f9f008db681e97c4%7C0f9e35db544f4f60bdcc5ea416e6dc70%7C0%7C0%7C638218252836965520%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=l%2BVpQ2kMM2jiz7gIgDl03loboYulaXxcaMbSrSC773E%3D&reserved=0) *מוועדת החקירה "לחקור את כל גורמי השורש העיקריים למתחים חוזרים, חוסר יציבות והתארכות הסכסוך, לרבות אפליה ודיכוי שיטתיים על בסיס זהות לאומית, אתנית, גזעית או דתית". ועדת החקירה קיבלה מנדט לדווח למועצת זכויות האדם ולעצרת הכללית מדי שנה מיוני 2022 וספטמבר 2022, בהתאמה.*

***מידע נוסף*** *על עבודתה של ועדת החקירה הבינלאומית העצמאית של האו"ם על השטח הפלסטיני הכבוש, לרבות מזרח ירושלים ובישראל, ניתן למצוא בכתובת:* [*https://www.ohchr.org/en/hr-bodies/hrc/co-israel/index*](https://www.ohchr.org/en/hr-bodies/hrc/co-israel/index)

***לקבלת מידע נוסף ולבקשות אמצעי וכלי תקשורת, אנא צרו קשר עם****: טוד פיטמן, יועץ תקשורת למשימות החקירה של מועצת זכויות האדם, בכתובת* [*todd.pitman@un.org*](mailto:todd.pitman@un.org)*, נייד: +41 76 691 176 , או פסקל סים, אחראי תקשורת של מועצת זכויות האדם, בכתובת* [*simp@un.org*](mailto:simp@un.org)*.*